ಅಮ್ಮ ಆಗ್ತಿದ್ದಾರೆ ಕಿರುತೆರೆ ನಟಿ ಶಾಂಭವಿ

– 1+1=4

ಬೆಂಗಳೂರು: ಕಿರುತೆರೆ ನಟಿ ಶಾಂಭವಿ ಅಮ್ಮ ಆಗುತ್ತಿರುವ ಖುಷಿಯ ವಿಚಾರವನ್ನ ಅಭಿಮಾನಿಗಳೊಂದಿಗೆ ಶೇರ್ ಮಾಡಿಕೊಂಡಿದ್ದಾರೆ. ಅವಳಿ ಮಕ್ಕಳಿಗೆ ಶಾಂಭವಿ ತಾಯಿಯಾಗುತ್ತಿರುವ ಶಾಂಭವಿ 1+1=4 ಅಂತ ಸಹ ಬರೆದುಕೊಂಡಿದ್ದಾರೆ.

ಇನ್‍ಸ್ಟಾಗ್ರಾಂನಲ್ಲಿ ಎರಡು ಜೊತೆ ಪುಟ್ಟ ಮಗುವಿನ ಸಾಕ್ಸ್ ಮತ್ತು ಪತಿಯೊಂದಿಗಿನ ಸುಂದರವಾದ ಫೋಟೋಗಳನ್ನ ಅಪ್ಲೋಡ್ ಮಾಡಿಕೊಂಡಿರುವ ಶಾಂಭವಿ, ಅಮ್ಮ ಆಗೋಳಿದಿನಿ. ನಿಮ್ಮೆಲ್ಲರ ಹಾರೈಕೆಗಳು ಬೇಕು ಎಂದು ಕೇಳಿಕೊಂಡಿದ್ದಾರೆ. ಕಿರುತೆರೆ ಕಲಾವಿದರು ಸೇರಿದಂತೆ ಅಭಿಮಾನಿಗಳು ತಮ್ಮ ನೆಚ್ಚಿನ ನಟಿಗೆ ಶುಭಾಶಯ ತಿಳಿಸುತ್ತಿದ್ದಾರೆ.

ಖಾಸಗಿ ವಾಹಿನಿಯ ನಿಗೂಢ ರಾತ್ರಿ ಧಾರಾವಾಹಿಯಲ್ಲಿನ ಮಂದಾಕಿನಿ/ಪುಟ್ಟಿ ಪಾತ್ರದ ಮೂಲಕ ಮನೆ ಮಾತಾಗಿದ್ದ ಶಾಂಭವಿ, ಪಾರು, ಲಕ್ಷ್ಮಿ ಸೀರಿಯಲ್ ನಲ್ಲಿ ಮಿಂಚಿದ್ದಾರೆ. ನೆಗೆಟಿವ್ ಶೇಡ್ ರೋಲ್ ನಲ್ಲಿ ಕಾಣಿಸಿಕೊಂಡರು ತಮ್ಮ ಸೌಂದರ್ಯದ ಮೂಲಕ ಹೆಚ್ಚು ಸದ್ದು ಮಾಡಿದ್ದರು. ಇನ್ನೂ ಕನ್ನಡದ ಸ್ವಾತಿಮುತ್ತು ಕಿಚ್ಚ ಸುದೀಪ್ ಅಭಿನಯದ ಪೈಲ್ವಾನ್ ಸಿನಿಮಾದಲ್ಲಿ ನಟಿಯ ಗೆಳತಿ ಪಾತ್ರದಲ್ಲಿ ಶಾಂಭವಿ ಗಮನ ಸೆಳೆದಿದ್ದರು.

ನಿಗೂಢ ರಾತ್ರಿಯಲ್ಲಿ ಮುಗ್ಧ ಹಳ್ಳಿ ಹುಡುಗಿ ಪಾತ್ರ ನಿರ್ವಹಿಸಿದ್ದ ಶಾಂಭವಿ, ಪಾರು ಸೀರಿಯಲ್ ನಲ್ಲಿ ಪಕ್ಕಾ ಮಾಡರ್ನ್ ದಿಶಾ ರೋಲ್ ನಲ್ಲಿ ನಟಿಸಿದ್ದರು. ಸೋಶಿಯಲ್ ಮೀಡಿಯಾದಲ್ಲಿ ಸಖತ್ ಆ್ಯಕ್ಟಿವ್ ಆಗಿರೋ ಶಾಂಭವಿ, ಹೊಸ ಹೊಸ ಫೋಟೋಗಳ ಜೊತೆಯಲ್ಲಿ ಖಾಸಗಿ ಹಾಗೂ ವೃತ್ತಿ ಬದುಕಿನ ವಿಷಯಗಳನ್ನ ಹಂಚಿಕೊಳ್ಳುತ್ತಿರುತ್ತಾರೆ.